Knut Vaage

**Knut Vaage** (født 1961) er en norsk komponist.

## Biografi
Han er utdannet pianist og komponist fra Griegakademiet og Norges musikkhøgskole.

Vaage skriver innen flere stilarter og både instrumentalmusikk, opera- og teatermusikk, men med hovedvekt på improvisasjons- og samtidsmusikk. Han er kjent for å utforske grensene mellom  improvisasjon og komposisjon.

Sentralt blant Vaages instrumentalverk står hans omfattende produksjon av orkestermusikk. Den innbefatter verk som *Janus,* *Relieff,* *Hokkaidos hagar,* *Tjat* og *Chaconne*, urframført av Bergen filharmoniske orkester; *Mylder* og *Rite*, urframført av KORK; *Refleks*, urframført av Orkester Norden; *Kyklop*, urframført av Trondheim Symfoniorkester; og *Orkesterdialogar, Skjulte songar og Continue,* urframført av Stavanger Symfoniorkester. For orkesterverket *Gardens of Hokkaido* ble han nominert til Spellemannprisen 2010 i klassen Samtidskomponist. Kammermusikk er en viktig del av Vaages produksjon. *Svev* for piano trio, ble urframført av Valen Trio. *Bumerang* ble urframført av Nidaros strykekvartett. *Movements og Odyssé* for stor sinfonietta, ble urframført av BIT20 Ensemble. *Transit var* bestilt av det franske kulturdepartementet og urframført av Ensemble Court-circuit.  Av verk for blåsere kan nevnes *Graffiti* for brass band og *Breaking Another Wall* for wind ensemble. For *Graffiti* mottok han Edvard-prisen 2003 i klassen musikk for blåsere.

Utvikling av et hybrid akustisk/elektronisk lydbilde er et sentralt tema i Vaages kompositoriske virke. I *Elektra*, *multiMORF*-serien og i *Futurasjon*, har han jobba tett med lyddesigner Thorolf Thuestad for å utvide klangspekteret til instrumentene gjennom utstrakt bruk av elektronikk. *Futurasjon* for orkester og elektronikk ble urframført av Bergen filharmoniske orkester i desember 2015. For multimedia-konserten *Hybrid spetakkel,* urframført av BIT20 Ensemble med solist John Ehde, ble Vaage nominert til Nordisk råds musikkpris og Norsk Komponistforenings årets verk i 2022. Han har også vært nominert til årets verk-prisen i 2023 for *Relieff*, Musikkforleggerprisen 2024 i klassen årets verk – klassisk/samtidsmusikk for «Røter 2» og Spellemannprisen 2024 i klassen TONOs komponistpris for samlede verker fra 2024. Han fikk Lindemanprisen i 2024.

Vaage har også skrevet flere vokalverk og verk for scenen. Hans første opera, *Nokon kjem til å komme*, tar utgangspunkt i Jon Fosses skuespill med samme navn. Verket ble urframført av Opera Vest under Ultimafestivalen høsten 2000 og oppnådde gode nasjonale og internasjonale kritikker. Operaen er oversatt til engelsk og tysk, og har blitt framført i Tyskland og Luxembourg. *Vintersong* fra 2017/2020 med tekst av Hanne Bramness finst i 2 versjoner: en for kontratenor og en for mezzosopran, begge med barokkensemble. I 2010 urframførte Collegium Musicum *Høgsongen* for solister, kor og orkester. *Khairos* er en fullskala opera, utvikla sammen med librettist Torgeir Rebolledo Pedersen, bestilt av Den Norske Opera & Ballett, og urframført i 2013. Rebolledo Pedersen har også skrevet libretto til *Veslefrikk*, en opera i en akt for hele familien, som ble urframført september 2010 av Den Nye Opera, og vant ARTEs publikumspris for beste produksjon. Vaage har også skapt musikken til Hordaland teaters oppsetning av Peer Gynt og Den Nationale Scenes oppsetning Hvite djevler av John Webster.

Formidling av samtidsmusikk i et bredere forum har også vært en del av Vaage sin aktivitet. Han har deltatt i flere prosjekter som er rettet mot barn og unge, og lokale kor og orkester.

Vaage har vært  styremedlem i Norsk Komponistforening. Han har også vært leder i Ny Musikk avd. Bergen, for Autunnale-festivalen og for konsertserien Avgarde i same by.

## Produksjon

### Verkliste (utvalg)

#### Orkesterverk
**Janus: for fløyte og orkester* (2022)
**Relieff: for cello og orkester* (2021)
**Orkesterdialogar* (2018)
**Refleks : fragment og refleksjonar for orkester* (2007/2016)
**Futurasjon : for orkester og elektronikk* (2015/2016)
**Fønix : for stor sinfonietta/lite symfoniorkester* (2015)
* *Futuration* (2015)
* *Rite* (2013)
* *Mylder* (2011)
* *Kyklop* (2008)
* *Troll* (2007)
* *Skjulte songar* (2005/2006)
* *Hokkaidos Hagar* (2004)
* *Chaconne* (2000)

#### Elektroniske verk
**Hybrid spetakkel: multimedia* (2020) 
**Futuration: for orkester og elektronikk* (2015)
**multiMORF I - IV (2007-2021)* 
* *multiMORF memoriam* (2016)
* *Electra 2: for fløyte og computer* (2005)
* *Electra: for el.violin og computer* (2003)

#### Blåseensemble
* *Røter: for storband* (2022)
* *Luftspeiling: for fagott og korps* (2021)
* *Respons: for brassband* (2017)
* *Breaking Another Wall 2: for korps* (2014)
* *Breaking Another Wall: for korps* (2002)
* *Graffiti: for brassband* (2001)

#### Kammermusikk
* *Odyssé: for lite kammerorkester* (2022)
* *Svev: for piano trio* (2017)
* *Lille-Fønix* (2015)
* *Someone* (2014)
* *Bumerang: for strykekvartett* (2011)
* *Moment* (2008)
* *Odyssé: for sinfonietta*  (2002)
* *Transit* (1998)
* *Movements: for sinfonietta* (1996/1998)
* *Hexa: for strykesekstett* (1995)

#### Solo- og duoverk
* *Nattsang* (2019)
* *Shimmer* (2014)
* *In Between* (2001)
* *Fortuna* (1996)
* *Tapt slag* (1994)

#### Klaververk
* *20 blikk på opus 54* (2020)
* *Rabalder* (2019)
* *2de Movement Meditation* (2015)
* *Plokk* (2001)
* *Marche Intercontinentale* (1997)
* *Looking Back* (1993)

#### Vokalverk
**Vintersong* (2017/2020)
**Høgsong : for kor og strykeorkester* (2017)
**Urlicht* (2017)
**for stadig å bli* (2015)
* *The Sound of the Northern Light* (2015)
* *Tåretale* (2012)
* *Ein ny dag* (2012)
* *Høgsongen* (2009)
* *Regn* (2008)
* *Fire songar* (1998)
* *Eg drøymer tidt* (1996)
* *Eg strøyer mine songar ut* (1993)

#### Opera
* *Khairos* (2011)
* *Veslefrikk* (2007)
* *Nokon kjem til å komme* (2000)

#### Teatermusikk
* *Hvem har tatt min venstre sko* (2003)
* *Hvite djevler* (1997)
* Musikk til Peer Gynt (1993)

### Diskografi
* Knut Christian Jansson m.fl., *Lyrisk* (2022)
* Håvard Gimse, *Miniatures* (2021)
* Valen Trio m.fl., *Svev* (2020)
* Bergen Impro Storband, *Knut Vaage og Per Zanussi* (2018)
* Collegium Musicum, *Høgsongen/Ars Vivendi* (2017)
* Kringkastingsorkesteret, *Variation over Variation* (2017)
* Erlend Aagaard-Nilsen, *Perpetuum Trompetum* (2015)
* De Unges Orkesterforbund, *Minuetto Libero* (2013)
* Bergen filharmoniske orkester, *Gardens of Hokkaido* (2010)
* Sjøforsvarets musikkorps, *Bad News From the Desert* (2007)
* Gneis, *Aldri Før* (2006)
* Gro Sandvik, Einar Røttingen *Chromos* (2007)
* BIT20 Ensemble, *Someone is Going to Come* (2006)
* BIT20 Ensemble, *Odyssé* (2004)
* Twitter Machine, Adderley, Hellstenius, Buene, Vaage, *Weizenbaum* (2006)
* Manger Musikklag, *Graffiti* (2001)
* Forsvarets Musikkorps Vestlandet, *21 Marches for the 21th century* (2000)
* Ter Jung Sextet, *Hexa* (2000)
* Einar Røttingen, *Avgarde* (2000)
* BIT20 Ensemble, *Transit* (2000)
* Lars-Erik ter Jung, Knut Vaage, Jørgen Træen, *JKL : 8.-10. desember* (1999)
* Einar Henning Smebye, *Piano* (1997)
* Linda Øvrebø, Jan Kåre Hystad, Knut Vaage, Stig Ryste Amdam, Tore Johannesen, *Eg strøyer mine songar ut* (1993)

## Referanser


## Eksterne lenker

* Knut Vaages nettsider
* Medlem av Norsk Komponistforening 
* Biografi på Ballade
* MIC bransjeregister
* Musikk i brennpunktet. ''Khairos'', en on & offshore-opera av Knut Vaage og Torgeir Rebolledo Pedersen – NRK opptak fra Nasjonalbibliotekets arkiver
* Verkliste fra NB noter